Document ID: 32004R1236

KOMISSION ASETUS (EY) N:o 1236/2004,
annettu 5 päivänä heinäkuuta 2004,
neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta annetun asetuksen (EY) N:o 2771/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 10 artiklan,
sekä katsoo seuraavaa:
(1)
Komission asetuksen (EY) N:o 2771/1999 (2) 21 artiklassa säädetään, että myyntiin saatettavan interventiovoin on oltava varastoitu ennen 1 päivää syyskuuta 1999.
(2)
Voin markkinatilanteen ja interventiovarastoissa käytettävissä olevan voimäärän vuoksi ja koska voin interventiohinnan alenemisen 1 päivästä heinäkuuta 2004 olisi heijastuttava alentuneissa markkinahinnoissa, ennen 1 päivää huhtikuuta 2002 varastoitu voi on saatettava myyntiin.
(3)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2771/1999 21 artiklassa päivämäärä ”1 päivää syyskuuta 1999” päivämäärällä ”1 päivää huhtikuuta 2002”.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä heinäkuuta 2004.

Labels: 2
3
17